

**REPUBLIKA HRVATSKA**

**VUKOVARSKO - SRIJEMSKA ŽUPANIJA**

**GRAD ILOK**

**Trg Nikole Iločkog 13, Ilok**

**tel./fax: (032) 592-950; 592-966**

**OIB: 83038408398, MB:2576899**

KLASA: 406-09/19-01/11

URBROJ: 2196/02-01-19-02

U Iloku, 11. lipnja 2019. godine

**POZIV ZA PODNOŠENJE PONUDA U POSTUPKU JEDNOSTAVNE NABAVE**

**Izrada projektne dokumentacije projekta „ILOK vrata Hrvatske-Interpretacijski centar“**

**CPV: 71220000-6**

**Evidencijski broj nabave: 81**

Ilok, lipanj 2019. godine

# OPĆI PODACI

Podaci o naručitelju:

Naziv: Grad Ilok

Sjedište: Trg Nikole Iločkog 13, Ilok

OIB: 83038408398

Telefon: 032/592-950

Telefaks: 032/592-966

URL: www.ilok.hr

Osoba ili služba zadužena za kontakt:

Kontakt osoba: Ivan Klasanović,

Telefon: 032/592-950

e-mail: ivan.klasanovic1@gmail.com

Podaci o postupku javne nabave:

Vrsta postupka javne nabave: Jednostavna nabava

Procijenjena vrijednost nabave: 100.000,00 kuna bez PDV-a

Vrsta ugovora o javnoj nabavi: Po provedenom postupku javne nabave sklopiti će se ugovor.

Elektronička dražba neće se provoditi.

# PODACI O PREDMETU NABAVE

Opis predmeta nabave:

Izrada projektne dokumentacije projekta „ILOK vrata Hrvatske-Interpretacijski centar“

Količina predmeta nabave:

Količina je u cijelosti iskazana u Projektnom zadatku koji se nalazi u Prilogu II dokumentacije za nadmetanje.

Projektni zadatak:

Projektni zadatak je sastavni dio dokumentacije za nadmetanje i nalazi se u Prilogu II dokumentacije za nadmetanje.

Mjesto isporuke usluge:

Grad Ilok, Trg Nikole Iločkog 13, 32 236 Ilok

Jamstvo za ozbiljnost ponude:

Ponuditelj je obvezan u ponudi priložiti jamstvo za ozbiljnost ponude u obliku *zadužnice ili bjanko zadužnice* koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17) i Pravilnikom o obliku i sadržaju zadužnice (Narodne novine, broj 115/12 i 82/17), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (Narodne novine, broj 35/05, 41/08,125/11, i 78/15) u iznosu od 3.000,00 kuna

Jamstvo za ozbiljnost ponude naplatit će se u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora.

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.).

Rok za dostavu ponude:

Rok za dostavu ponude je osam (8) radnih dana od dana objave poziva na internetskim stranicama Grada Iloka, ali ne kasnije **od 24. lipnja 2019. (do 14:00 sati).** Gospodarski subjekt (Ponuditelj) je dužan ispuniti ponudbeni list s podacima; naziv i adresa, poslovni žiro račun, cijena ponude bez PDV-a, iznos PDV-a, cijena ponude s PDV, rok valjanosti ponude, rok isporuke.

Pravna i poslovna sposobnost (uvjeti pravne i poslovne sposobnosti te dokumenti kojima se dokazuje sposobnost):

Upis u sudski, obrtni, strukovni ili drugi odgovarajući registar države sjedišta gospodarskog subjekta.

Valuta ponude:

Cijena ponude izražava se u hrvatskim kunama.

Način dostave ponude:

Ponuda se u zatvorenoj omotnici dostavlja na adresu naručitelja: Grad Ilok, Trg Nikole Iločkog 13, 32236 Ilok

Ponude se predaju neposredno ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

- na prednjoj strani:

Grad Ilok

Trg Nikole Iločkog 13

32 236 Ilok

Predmet nabave: Izrada projektne dokumentacije projekta „ILOK vrata Hrvatske-Interpretacijski centar“- NE OTVARAJ

- na poleđini:

Naziv i adresa poslovnog subjekta.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Naručitelj će za neposredno dostavljene ponude izdati potvrdu o primitku.

Kriterij za odabir:

Ekonomski najpovoljnija ponuda uz ispunjenje svih uvjeta iz ovog Poziva.

Sadržaj ponude:

1. Popunjeni ponudbeni list,
2. Popunjeni troškovnik,
3. Jamstvo za ozbiljnost ponude,
4. Pravna i poslovna sposobnost,

Datum, vrijeme i mjesto dostave ponuda:

Ponude moraju biti dostavljene bez obzira na način dostave, na adresu: Grad Ilok, Trg Nikole Iločkog 13, 32236 Ilok **do 24. lipnja 2019. godine do 14.00 sati.**

Pristigle ponude se ne otvaraju javno.

Ponude koje nisu pristigle u propisanom roku neće se otvarati i vraćaju se ponuditelju neotvorene.

Rok za donošenje odluke o odabiru:

Rok za donošenje odluke o odabiru ili odluke o poništenju postupka javne nabave iznosi najduže 10 (deset) dana od isteka roka za dostavu ponuda.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni ponuda, naručitelj će bez odgode dostaviti svakom gospodarskom subjektu (ponuditelju).

Rok, način i uvjeti plaćanja:

Naručitelj se obvezuje plaćati uslugu na žiro račun gospodarskog subjekta temeljem ispostavljenog računa, u roku od 30 (trideset) dana od dana primitka računa.

Rok valjanosti ponude:

Rok valjanosti ponude je do 31. kolovoza 2019. godine.

Gradonačelnica:  
 Marina Budimir dr. med. spec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. PRILOG I – PONUDBENI LIST

Broj ponude: \_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_

Naručitelj: Grad Ilok

Trg Nikole Iločkog 13, 32 236 Ilok

OIB: 83038408398

**Predmet nabave: Izrada projektne dokumentacije projekta „ILOK vrata Hrvatske-Interpretacijski centar“**

Podaci o gospodarskom subjektu (ponuditelju):

|  |  |  |  |  |  |  |
| --- | --- | --- | --- | --- | --- | --- |
| Zajednica ponuditelja (zaokružiti) | | | | DA[[1]](#footnote-1) NE | | |
| Naziv i sjedište gospodarskog subjekta /  člana zajednice ponuditelja ovlaštenog za komunikaciju s naručiteljem | | | |  | | |
| OIB[[2]](#footnote-2) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Sudjelovanje podugovaratelja (zaokružiti) | | | | DA[[3]](#footnote-3) NE | | |
| Kontakt osoba gospodarskog subjekta | | | |  | | |
| Broj telefona | |  | | Broj faksa | |  |

Cijena ponude (u kunama):

|  |  |
| --- | --- |
| Cijena ponude bez PDV-a |  |
| Iznos poreza na dodanu vrijednost[[4]](#footnote-4) |  |
| Cijena ponude s PDV-om |  |

Rok valjanosti ponude: najmanje 30 (trideset) dana od isteka roka za dostavu ponuda.

Broj dijelova ponude: \_\_\_\_

ZA GOSPODARSKOG SUBJEKTA:

M.P.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# PRILOG II – PROJEKTNI ZADATAK

**Opis projekta**

Grad Ilok vlasnik je zgrade kurije Brnjaković u srednjovjekovnoj jezgri grada Iloka. Barokna zgrada kurije građena je krajem 17. i početkom 18. stoljeća. Kurija je kroz svoju povijest imala brojnu namjenu, a trenutno je koriste razne udruge za svoje aktivnosti te Grad Ilok za javne skupove. Sastoji se od tri etaže ukupne površine od gotovo 1000 m2. Godine 2011. i 2012. provodio se projekt Srijem Visitor centar kojim je kurija obnovljena te dijelom opremljena.

Cilj projekta je stavljanje kurije Brnjaković u funkciju turizma te na suvremen i interaktivan način prikazati i interpretirati povijesnu i kulturnu baština grada Iloka, života na Dunavu i Srijemu s posebnim naglaskom na dugu i bogatu vinsku tradiciju. Osim multimedijalnih i interaktivnih sadržaja za posjetitelje tematski raspoređenih po katovima Kurije, Interpretacijski centar će sadržavati informacijski centar za turiste, suvenirnicu, ugostiteljski sadržaj s mogućnošću degustacije i kupnje vina.

Godine 2018. izrađeno je (idejno) konceptualnog rješenja Vizitor centra Kurija Brnjaković (Centra za posjetitelje i interpretacijskog centra) te su sredstva za realizaciju prve od tri faze radova jednim dijelom osigurana od strane Ministarstva turizma Republike Hrvatske.

Ovom nabavom tražimo glavni-izvedbeni projekt unutarnjeg uređenje i opremanja izrađen na temelju idejno-konceptualnog rješenja. Detaljan popis svih aktivnosti ove nabave naveden je u nastavku.

**Opis usluge**

Izrada glavnog-izvedbenog projekta unutarnjeg uređenje i opremanja centra Ilok Vrata Hrvatske-Interpretacijski centar

**Rezultati koji se očekuju**

Izrađen glavni-izvedbeni projekt unutarnjeg uređenje i opremanja centra Ilok Vrata Hrvatske-Interpretacijski centar koji uključuje:

1. koordinacija projekta u svrhu provedbe plana I. faze projekta
2. storytelling (detaljna razrada i tematska interpretacija u I. fazi projekta)
3. glavni-izvedbeni projekt unutarnjeg uređenja i opremanja koji uključuje:

* arhitektonski izvedbeni projekt
* elektrotehnički projekt
* sheme i specifikacija opreme i rasvjete
* grafički dizajn i ilustracija opreme
* specifikacija multimedijalne opreme

1. troškovnik građevinsko-obrtničkih radova i radova opremanja te opreme

**Rok izvršenja usluge**

Projektna dokumentacija mora biti napravljeno i isporučena najkasnije u roku 60 dana od dana potpisa Ugovora. Točan rok isporuke bit će definiran Ugovorom.

Od Pružatelja usluga očekuje se potpuna suradnja i redovita konzultacija na tjednoj razini i po potrebi dnevnoj razini s Naručiteljem usluga u procesu pripreme i realizacije usluge.

1. U slučaju zajednice ponuditelja svaki član zajednice dostavlja dokaz o pravnoj i poslovnoj sposobnosti. [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podizvoditelja dostaviti popis podizvoditelja. [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-4)